stanford-oval/wikipedia huggingface dataset:
Buffy the Vampire Slayer Season Nine
Julkaisut > Buffy the Vampire Slayer Season Nine

| Nimi | Nro # | Julkaisupäivämäärä |  |  |  |
| --- | --- | --- | --- | --- | --- |

| "Freefall, Part I" | 1 | 2011-09-1414. syyskuuta 2011 |  |  |  |
| Kirjoittaja: Joss Whedon | Kirjoittaja: Joss Whedon | Kuvittaja: Georges Jeanty |  |  |  |
Season Eightin päätyttyä maailmasta on hävinnyt taikuus, mutta vampyyrit ja muut demonit ovat yhä läsnä. Season Nine käynnistyy Buffyn herätessä edellisen illan tupaantuliaisista, jotka hän järjesti kämppäkavereidensa kanssa uudessa asunnossaan San Franciscossa. Buffy yrittää muistella mitä juhlissa tapahtui, sillä hän herää asunnostaan alasti.

| "Freefall, Part II" | 2 | 2011-10-1111. lokakuuta 2011 |  |  |  |
| Kirjoittajat: Joss Whedon ja Andrew Chambliss | Kirjoittajat: Joss Whedon ja Andrew Chambliss | Kuvittaja: Georges Jeanty |  |  |  |


| "Freefall, Part III" | 3 | 2011-11-099. marraskuuta 2011 |  |  |  |
| Kirjoittaja: Andrew Chambliss | Kirjoittaja: Andrew Chambliss | Kuvittaja: Georges Jeanty |  |  |  |


| "Freefall, Part IV" | 4 | 2011-12-1414. joulukuuta 2011 |  |  |  |
| Kirjoittaja: Andrew Chambliss | Kirjoittaja: Andrew Chambliss | Kuvittaja: Georges Jeanty |  |  |  |


| "Slayer, Interrupted" | 5 | 2012-01-1111. tammikuuta 2012 |  |  |  |
| Kirjoittaja: Andrew Chambliss | Kirjoittaja: Andrew Chambliss | Kuvittaja: Karl Moline |  |  |  |


| "On Your Own, Part I" | 6 | 2012-02-088. helmikuuta 2012 |  |  |  |
| Kirjoittaja: Andrew Chambliss | Kirjoittaja: Andrew Chambliss | Kuvittaja: Georges Jeanty |  |  |  |


| "On Your Own, Part II" | 7 | 2012-03-1414. maaliskuuta 2012 |  |  |  |
| Kirjoittaja: Andrew Chambliss | Kirjoittaja: Andrew Chambliss | Kuvittaja: Georges Jeanty |  |  |  |


| "Apart (of Me), Part I" | 8 | 2012-04-1111. huhtikuuta 2012 |  |  |  |
| Kirjoittaja: Andrew Chambliss | Kirjoittaja: Andrew Chambliss | Kuvittaja: Cliff Richards |  |  |  |


| "Apart (of Me), Part II" | 9 | 2012-05-099. toukokuuta 2012 |  |  |  |
| Kirjoittaja: Andrew Chambliss and Scott Allie | Kirjoittaja: Andrew Chambliss and Scott Allie | Kuvittaja: Cliff Richards |  |  |  |


| "Apart (of Me), Part III" | 10 | 2012-06-1313. kesäkuuta 2012 |  |  |  |
| Kirjoittaja: Andrew Chambliss and Scott Allie | Kirjoittaja: Andrew Chambliss and Scott Allie | Kuvittaja: Cliff Richards |  |  |  |


| "Guarded, Part I" | 11 | 2012-07-1111. heinäkuuta 2012 |  |  |  |
| Kirjoittaja: Andrew Chambliss | Kirjoittaja: Andrew Chambliss | Kuvittaja: Georges Jeanty |  |  |  |


| "Guarded, Part II" | 12 | 2012-08-088. elokuuta 2012 |  |  |  |
| Kirjoittaja: Andrew Chambliss | Kirjoittaja: Andrew Chambliss | Kuvittaja: Georges Jeanty |  |  |  |
Julkaisut > Angel & Faith

| Nimi | Nro # | Julkaisupäivämäärä |  |  |  |
| --- | --- | --- | --- | --- | --- |

| "Live Through This, Part I" | 1 | 2011-08-1313. elokuuta 2011 |  |  |  |
| Kirjoittaja: Christos Gage | Kirjoittaja: Christos Gage | Kuvittaja: Rebekah Issacs |  |  |  |
Angel ja Faith jatkavat avuttomien auttamista, jonka Angel aloitti muutama vuosi aikaisemmin. Faith asuu asunnossa, jonka Giles jätti tälle testamentissaan.

| "Live Through This, Part II" | 2 | 2011-09-2828. syyskuuta 2011 |  |  |  |
| Kirjoittaja: Christos Gage | Kirjoittaja: Christos Gage | Kuvittaja: Rebekah Issacs |  |  |  |
Angel ja Faith löytävät Mohra-demonin, jonka veri herättää kuolleet henkiin. Tästä Angel saa idean Gilesin tuomiseen takaisin.
Bäckestan seisake

Bäckestan seisake (lyh. Bka, ruots. Bäckesta hållplats) oli Ruotsin rataverkolla rataosalla Karunki–Ylitornio sijainnut rautatieasema. Liikennepaikka sijaitsi Bäckestan eli Päkkilän kylässä Ylitornion kunnassa Karungin ja Ylitornion asemien puolessa välissä.
Liikennepaikalla oli vain lyhyellä kivireunaisella laiturilla varustettu pääraide eikä lainkaan sivuraiteita. Alun perin liikennepaikalla oli myös miehitys sekä lipunmyynti.
Alun perin Statens Järnvägarin tyyppipiirustuksen mukaan ratavartijan asuinrakennukseksi nro 335 Boden–Haaparanta-radalle Björnmyraniin rakennettu puinen kaksikerroksinen rakennus siirrettiin Bäckestaan vuonna 1927 ja uusittiin asemarakennukseksi. Rakennuksen alakerrassa on asematoimisto, odotushuone sekä keittotila, yläkerrassa asuinhuone. Asemarakennus on asumaton.
Liikennepaikka lakkautettiin rataosan lakkauttamisen myötä, henkilöliikenteen päättyessä jo sitä ennen.
Bäck

Bäck tai Baeck on muun muassa seuraavien henkilöiden sukunimi:
Airi Bäck, o.s. Mikkelä (s. 1993), suomalainen sulkapalloilija
Axel Bäck (s. 1987), ruotsalainen alppihiihtäjä
Elmer Bäck (s. 1981), suomalainen näyttelijä
Göran Bäck (1923–2003), suomalainen keramiikkataiteilija
Henrik Reinhold Baeck t. Bäck (1756−1838), suomalainen lahjoittaja ja rehtori.
Håkan Bäck (1911–2000), suomalainen kirkkoherra ja runoilija
Immanuel Bäck (1876–1939), suomalainen pappi ja RKP:n kansanedustaja
Jaana Bäck (s. 1961), suomalainen kasviekologi
Johan Fredrik Baeck (1799−1838), suomalainen lahjoittaja
Johan Jakob Bäck (1824–1879), suomalainen kansanparantaja ja välskäri
Johannes Bäck (1850–1901), suomalainen pappi, evankelisen liikkeen johtohenkilö, Johan Jakob Bäckin poika
Johannes Bäck (1865–1939), suomalainen amerikansuomalaisten parissa toiminut pappi, opettaja ja toimittaja
Johannes Bäck nuorempi (1872–1952), suomalainen pappi ja kansanedustaja
Juha Bäck (s. 1976), suomalainen maastohiihtäjä
Knut Bäck (1868–1953), ruotsalainen säveltäjä, pianisti, pianopedagogi ja musiikkikriitikko
Kristian Bäck (s. 1996), suomalainen pituushyppääjä
Mike Bäck  (s. 1999), suomalainen tubettaja
Natalia Bäck (s. 1970), suomalainen yleisurheilija
Oskar Bäck (s. 2000), ruotsalainen jääkiekkoilija
Roni Bäck (s. 1993), suomalainen tubettaja
Saara Bäck (s. 1960), suomalainen kasvitieteilijä ja hydrobiologi
Sven-Erik Bäck (1919–1994), ruotsalainen klassisen musiikin säveltäjä
Tomas Mikael Bäck (s. 1946), suomenruotsalainen kirjailija, runoilija ja kriitikko
Yngve Bäck (1904–1990), suomalainen taidemaalari.
Bäckman

Bäckman tai Baeckman on muun muassa seuraavien henkilöiden sukunimi:
Anders Bäckman (s. 1985), suomalainen maantiepyöräilijä
Anna-Lisa Bäckman (s. 1941), suomenruotsalainen toimittaja, kirjailija ja näytelmäkirjailija
Anne Haanpää, o.s. Bäckman (s. 1959), suomalainen jääkiekkoilija
Axel Bäckman (1893–1935), suomalainen jääkärimajuri ja liikemies
Christian Bäckman (s. 1980), ruotsalainen jääkiekkoilija ja olympiavoittaja
Ebba Björkbom-Bäckman (1904–1982), suomenruotsalainen runoilija
Fredrik Wilhelm Baeckman (1788–1853), suomalainen Venäjän keisarillisen armeijan everstiluutnantti ja tilanomistaja
Grete Bäckman (1923–2013), suomenruotsalainen kirjailija
Guy Bäckman (1940–2021), suomalainen yhteiskuntatieteilijä, Åbo Akademin professori
Hannu Bäckman (s. 1954), suomalainen jalkapalloilija
Jani Bäckman (s. 1988), suomalainen jalkapalloilija
Johan Bäckman (s. 1971), suomalainen valtiotieteiden tohtori ja dosentti
Kjell Bäckman (1934–2019), ruotsalainen pikaluistelija ja olympiamitalisti
Knut Adolf Bäckman (1821–1868), suomalainen kappalainen ja varapastori
Kurt Bäckman (1904–1945), suomalainen majuri
Markus Bäckman (s. 1966), suomalainen muusikko, ääninäyttelijä ja dubbauksien ohjaaja
Mattias Bäckman (s. 1992), ruotsalainen jääkiekkoilija
O. R. Bäckman (1911–2007), Suomen puolustusvoimien eversti, Mannerheimin adjutantti 1942–1946
Per Bäckman (s. 1950) ruotsalainen jääkiekkovalmentaja
Reino Bäckman (1937–1990), suomalainen muusikko, musiikkituottaja ja ääniohjaaja
Woldemar Baeckman (1911–1994), suomalainen arkkitehti
Woldemar Baeckman (1818–1901), suomalainen kansakoululaitoksen kehittäjä ja kartanonomistaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Claude Savard

Claude Savard (16. lokakuuta 1941 Montreal – 13. helmikuuta 2003 Montreal) oli kanadalainen pianisti ja musiikkipedagogi. Hän opiskeli Montrealissa Marie-Louise Boisvertin johdolla vuosina 1959–1963 ja Québecin musiikkikonservatoriossa Germaine Malépartin johdolla. Canada Councilin stipendin turvin hän työskenteli vuosina 1963–1969 Pariisissa Vlado Perlemuterin ja Suzanne Rochen kanssa. Hän voitti Prix d'Europen vuonna 1964 ja monia kansainvälisiä kilpailuja. Helmikuussa 1967 hän kantaesitti Pariisissa edellisenä vuonna sävelletyn Alain Gagnonin sonaatin nro 3.
Savard oli Montrealissa kansainvälisen kilpailun virallisena säestäjänä laulajille ja viulisteille vuosina 1966, 1967, 1969 ja 1970. Hän oli tuomariston jäsenenä kansainvälisessä kilpailussa myös Montevideossa 1969. Vuonna 1970 hän konsertoi Carnegie Hallissa, ja vuonna 1971 hän teki ensiesiintymisensä Montrealin sinfoniaorkesterin kanssa pianokonserton nro 1 (Felix Mendelssohn) esityksessä. Vuonna 1972 hän piti seitsemäntoista resitaalia Latinalaiasessa Amerikassa. Vuosina 1972–1976 hän sai opetusta Irving Helleriltä.
Savardin säestämiä laulajia ja instrumentalisteja olivat Pierrette Alarie, Josephte Clément, Bruno Laplante, Nicole Lorange, Jean-Pierre Rampal, Joseph Rouleau, Sylvia Saurette, Suzanne Shulman ja Léopold Simoneau. Vuonna 1981 Japanissa tekemänsä kiertueen jälkeen Savard vietti vuonna 1982 Kiinassa kaksi viikkoa Maureen Forresterin ja Claude Corbeilin kanssa pitämässä resitaaleja ja mestarikursseja. Vuodesta 1975 hän opetti Montrealin yliopistossa pianonsoittoa ja kamarimusiikkia.
Noel Harrison

Harrison vuonna 1972.
Noel Harrison (29. tammikuuta 1934 Lontoo – 19. lokakuuta 2013 Devon, Cornwall) oli englantilainen näyttelijä, laulaja ja olympiatason alppihiihtäjä. Musikaalinäyttämöillä pääuransa tehnyt Harrison muistetaan parhaiten vuoden 1968 elokuvasävelmän ”The Windmills of Your Mind” ensimmäisenä levyttäjänä, mutta 1960-luvulla hän myös näytteli muutamissa elokuvissa ja televisiosarjoissa. Nuoruudessaan 1950-luvulla Harrison oli mukana Ison-Britannian alppihiihtojoukkueessa muun muassa Oslon 1952 ja Cortina d’Ampezzon 1956 talviolympialaisissa. Hänen isänsä oli näyttelijä Rex Harrison.
Elämä ja ura

Noel Harrison syntyi näyttelijä Rex Harrisonin ja tämän ensimmäisen vaimon Collette Thomasin pojaksi Lontoon Kensingtoniin. Sotavuosina Noel-poika oli hoidossa äidin vanhempien luona Cornwallissa. Kun vanhemmat erosivat, poika jäi äidille joka muutti Sveitsiin ja yritti laittaa 15-vuotiaan Noelin englantilaiseen Radley Collegen sisäoppilaitokseen, jonka poika jätti kuitenkin pian kesken. Hän innostui Sveitsissä alppihiihdosta ja eteni aina brittien olympiajoukkueisiin asti. Asepalveluksen jälkeen Noel Harrison elätti itseään kitaransa kanssa yökerhoissa ja ravintoloissa.
1960-luvun alkupuolella Noel Harrison näytteli Euroopassa muun muassa elokuvissa Meidän vihollisten kesken (I due nemici, 1961), Kuumat linjat (Hot Enough for June, 1964) ja Ansa agentille (Where the Spies Are, 1965), kunnes muutti Yhdysvaltoihin. Sielläkin hän esiintyi yökerhoissa mutta sai myös ensimmäisen hittilevytyksensä Charles Aznavourin laululla ”A Young Girl”. Hän pääsi näyttelemään miespääosaa Napoleon Solo -televisiosarjan spinoffissa nimeltä Girl from U.N.C.L.E..
Kansainväliseen kuuluisuuteen Noel Harrison nousi saatuaan Andy Williamsin kieltäydyttyä tehtäväkseen laulaa Michel Legrandin ja Alan ja Marilyn Bergmanin sanoittaman laulun ”The Windmills of Your Mind” elokuvassa 
Thomas Crownin tapaus (1968). Tulkinta nousi brittien singlelistan kymmenen parhaan joukkoon ja voitti parhaan laulun Oscar-palkinnon. Edellisenä vuonna saman palkinnon oli voittanut hänen isänsä Rex Harrison laululla ”Talk to the Animals”.
Noel Harrison sai levytyssopimuksen Reprise Records -merkille, joka julkaisi vuosina 1967–1969 kolme hänen albumiaan: Collage, Santa Monica Pier ja The Great Electric Experiment Is Over. Hänen tulkinnastaan Leonard Cohenin laulusta ”Suzanne” tuli pieni hitti.
Vuodesta 1972 Noel Harrison asui Kanadan Nova Scotian provinssissa, jossa hän teki teatteritöitä ja toimi televisio-ohjelmien isäntänä ja juontajana. 1980-luvun vaihteessa hän palasi Los Angelesiin, jossa hän musikaaliroolien, laulunteon ja näyttelemisen ohella käsikirjoitti muutamia pehmopornoelokuvia. Vuosituhannen vaihteessa Noel Harrison muutti takaisin kotimaahansa Englantiin, jossa hän jatkoi teatterityötä ja kuoli kotonaan Devonissa pian viimeiseksi jääneen näytäntönsä jälkeen.
Musiikkialbumit

Noel Harrison at the Blue Angel (1960)
Noel Harrison at UnMusic (1960)
Noel Harrison (1966)
Collage (1967)
Santa Monica Pier (1968)
The Great Electric Experiment Is Over (1969)
The World of Noel Harrison (1969, kokoelma)
Mount Hanley Song (1979)
Live From Boulevard Music (2002, livealbumi)
Adieu, Jacques (2002, Jacques Breliä ranskaksi)
Hold Back Time (2003)
Life Is a Dream (2003, kokoelma)
From the Sublime to the Ridiculous (2010)
Käännös suomeksi
Bosch Car Service

Bosch Car Service Saksan Rahlstedtissa.
Bosch Car Service on kansainvälinen korjaamokonsepti, joka perustuu ajoneuvojen huoltoihin ja korjauksiin. Sen pääkonttori on Karlsruhen kaupungissa. Bosch Car Service on merkittävä autoalan palveluntarjoaja: maailmanlaajuisesti Bosch Car Service -huoltamoja on 140 eri maassa yhteensä runsaat 14 000 kappaletta.
Aiheesta muualla

Kuvia tai muita tiedostoja aiheesta Bosch Car Service Wikimedia Commonsissa
Bosch.fi
Bosch Car Service Suomessa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Bosch Car Service
Käännös suomeksi
Käännös suomeksi
Claude Roques

Claude Alexandre Roques (16. syyskuuta 1912 Argenteuil – 19. marraskuuta 2003 Saint-Pierre-d'Irube) oli ranskalainen maahockeypelaaja. Hän kuului Ranskan joukkueeseen Berliinin kesäolympialaisissa 1936.
Cheyne Capital

| Cheyne Capital |
| --- | --- |
Perustettu:  1999
Avainhenkilöt:  Jonathan Lourie, toimitusjohtaja Stuart Fiertz, hallituksen puheenjohtaja,  Chris Goekjian, sijoitusjohtaja
Kotipaikka:  Lontoo, Iso-Britannia
Toimiala:  Rahoitus
Henkilöstö:  150
Kotisivu:  https://www.cheynecapital.com/
Infobox OKNimi-testi OK: 
Cheyne Capital on Lontoossa sijaitseva vaihtoehtoinen varain rahastonhoitaja. Yritys perusti ensimmäisen rahastonsa vuonna 2000 ja on nykyään erikoistunut yrityslaina- ja osakerahastoihin sekä tapahtumakohtaisiin ja osakesidonnaisiin rahastoihin. Sen on suurimpia vaihtoehtoisia varainhoitajia Euroopassa, ja sen asiakkaina on eläkerahastoja, säätiöitä, perheyritysten holding-yhtiöitä ja rahastojen rahastoja. Cheyne-konsernin palveluksessa on tällä hetkellä noin 150 henkilöä, ja sen suurimmat toimistot sijaitsevat Lontoossa, New Yorkissa ja Bermudalla. Sen perustivat vuonna 1999 Jonathan Lourie ja Stuart Fiertz, jotka toimivat nykyään Cheyne Capital Management (UK) LLP:n toimitusjohtajana ja hallituksen puheenjohtajana. Cheyne Capital Management (UK) LLP toimii Britannian rahoitusvalvontaviranomaisen (Financial Services Authority, FSA) luvalla ja valvonnassa.
Yrityksen toinen perustaja, Stuart Fiertz, oli jäsenenä 14 hengen suojarahastojen työryhmässä, jossa laadittiin parhaita käytäntöjä arvopapereiden arvostukseen, avoimuuteen ja riskinhallintaan. Nämä suuntalinjat ovat kehittyneet itsesääteleväksi suojarahastojen standardineuvostoksi. Tähän Suojarahastojen standardineuvostoon kuuluu myös Cheyne, joka on lisäksi vaihtoehtoisten varainhoitajien yhdistyksen, AIMAn, jäsen.
Palkinnot > 2008

Creditflux Manager Awards - Manager of the Year (Cheyne Capital Management)
Creditflux Manager Awards - Best Synthetic Equity CDO (Cheyne CSO prog series 6-1)
Creditflux Manager Awards - Best Long Short Credit Hedge Fund/Multi-Strategy (Cheyne Long Short Credit Fund)
Palkinnot > 2007

Creditflux Manager Awards - Best Synthetic Equity CDO (Cheyne CSO Programme CDO5)
Creditflux Manager Awards - Best Structured Credit Fund/Correlation (Cheyne Total Return Credit Fund)
Chico Trujillo

Chico Trujillo esiintymässä konsertissa vuonna 2008
Chico Trujillo on chileläinen yhtye. Sen tyylisuuntauksen juuret ovat Augusto Pinochetin aikaa edeltäneessä cumbiassa, mutta se hyödyntää musiikissaan myös globaaleja vaikutteita.
Chico Trujillo perustettiin vuonna 1999. Vuonna 2001 ilmestyi sen debyyttialbumi Chico Trujillo y la Señora Imaginación, joka myöhemmin julkaistiin myös Saksassa nimellä Up the Ass!. Yhtye on kiertänyt Euroopassa, Aasiassa, Yhdysvalloissa ja Latinalaisessa Amerikassa. 20-vuotisen taipaleensa kunniaksi Chico Trujillo julkaisi albumin Mambo Mundial, jonka kappaleissa on myös vierailevia esiintyjiä: Son Rompe Pera, Rebel Diaz, Los Gaiteros de San Jacinto, Las Manos de Filippi ja Camilo Salinas.
Aiheesta muualla

Viralliset sivut (englanniksi), (espanjaksi)
Chico Mendes

Chico Mendes vuonna 1988.
Francisco Alves Mendes Filho (tunnettu nimellä Chico Mendes; 1944–1988) oli brasilialainen ammattiyhdistysjohtaja ja ympäristönsuojelija. Hän puolusti ihmisoikeuksia ja ajoi Amazonin sademetsien suojelua. Hänet murhattiin 22. joulukuuta 1988[lähde? ]. Chico Mendesin mukaan on nimetty perustettu maan korkein ympäristönsuojeluviranomainen Chico Mendesin ympäristönsuojeluinstituutti.
Chico Mendes perusti Brasilian kansallisen kuminkerääjien liiton, jota johtaa hänen jälkeensä Amapán osavaltiossa asuva Joaquim Belo. Kuminkerääjien liiton jatkeena on muidenkin metsätuotteiden kuten hedelmien, siementen, kuitujen ja öljyjen keräilyä ammattina harjoittavien yhteiselin. Presidentti Jair Bolsonaron ja hänen ympäristöministerinsä Ricardo de Sallesin aikana hakkuut kuitenkin jälleen kiihtyivät Brasiliassa. Joaquim Belo ylläpitää Mendesin luoma kuminkerääjien liiton mottoa: "Ensin taistelin säästääkseni kumipuut. Sitten taistelin pelastaakseni Amazonin sademetsät. Nyt tiedän taistelevani ihmiskunnan eloonjäämisen puolesta."
Chico Mendesin idean perusteella Brasiliaan luotiin suojelumalli, joka sisältää metsätuotteiden keräilijöille reservaatteja, joita he eivät omista mutta joissa heillä on yksinoikeus asua ja harjoittaa ammattiaan. Samalla heillä on intressi suojella aluettaan, jota mielivät hyödyntää myös energiateollisuus, metsäteollisuus ja karjankasvatus. Tällä tavoin on saatu suojelluksi yli puoli miljoonaa neliökilometriä eli yli 13 prosenttia Amazonin sademetsistä.
Kirjallisuutta

Augusta Dwyer, Into the Amazon: Chico Mendes and the Struggle for the Rain Forest, Key-Porter Books, Toronto, 1990
Claude Rouer

| Mitalit> Maa:   Ranska.Miesten maantiepyöräily. Olympialaiset  | Mitalit> Maa:   Ranska.Miesten maantiepyöräily. Olympialaiset  | Mitalit> Maa:   Ranska.Miesten maantiepyöräily. Olympialaiset  | Maa:   Ranska> Miesten maantiepyöräily. |
| --- | --- | --- | --- |
|  Pronssia | Helsinki 1952 | joukkuekilpailu |  |
Claude Paul Lucien Rouer (25. lokakuuta 1929 Pariisi – 23. heinäkuuta 2021 Villeneuve-Saint-Georges) oli ranskalainen maantiepyöräilijä ja olympiamitalisti.
Rouer voitti maantienajon joukkuekilpailussa olympiapronssia Helsingissä 1952. Yksilökilpailussa hän sijoittui 23:nneksi. Rouer kilpaili ammattilaisena vuosina 1953–1954. Hän kuoli 91-vuotiaana 23. heinäkuuta 2021.
Chico Xavier

Francisco ”Chico” de Paula Cândido Xavier (2. huhtikuuta 1910 – 30. kesäkuuta 2002) oli brasilialainen meedio. Hän tuli tunnetuksi muun muassa automaattikirjoituksesta. Hän esimerkiksi kirjoitti lukuisia runoja, jotka hänen sanotaan ottaneen vastaan kuolleilta brasilialaisilta runoilijoilta. Hän myös ennakoi kuolevansa juhlapäivänä. Lopulta hän kuolikin sydänvaivoihin samana päivänä, kun Brasilian jalkapallomaajoukkue voitti maailmanmestaruuden.
Minasgeraisilainen Xavier näki lapsena näkyjä ja kuuli ääniä. Hänen ajateltiin olevan paholaisen riivaama, ja papin apua kokeiltiinkin. Yliluonnolliset kokemukset kuitenkin jatkuivat. Xavier alkoi tutkia Allan Kardec’n opetuksia ja päätti omistaa elämänsä työlle meediona. Hän kirjoitti lukuisia teoksia. Enemmistö niistä käsittelee hengellisiä aiheita, mutta Xavier julkaisi myös muita teoksia, jotka hänen on väitetty saaneen henkimaailmasta. Kirjoja on myyty arvioidut 50 miljoonaa kappaletta.
Xavier nousi keskeiseksi hahmoksi maansa laajoissa spiritistisissä piireissä. Hänen henkioppaansa nimi oli Emmanuel. Arvostelijat pitivät häntä epileptikkona, mutta hänen lääkärinsä kiisti väitteen. Vuonna 1979 Xavierin väitettiin saaneen yliluonnollisin keinoin todistuksen murhan uhrilta. Todistus hyväksyttiin oikeudessa, ja sen pohjalta alun perin murhaajana pidetty henkilö vapautettiin.
Aiheesta muualla

Kuvia tai muita tiedostoja aiheesta Chico Xavier Wikimedia Commonsissa
Cockaynen oireyhtymä

Cockaynen oireyhtymä on oireisto, jonka taudinkuvaan kuuluvat mm. lyhytkasvuisuus, kehitysvammaisuus, epätavallinen valonherkkyys ja ennenaikainen vanheneminen. Sairaudesta kärsii yksi ihminen 250 000:sta, joidenkin arvioiden mukaan tätäkin pienempi määrä.
Oireisto tavataan jakaa kolmeen tyyppiin. A-tyypin Cockaynessa oireet ovat eteneviä ja alkavat varhaisessa lapsuudessa. B-tyypin Cockayne on synnynnäinen, ja näitä lievempi, harvinainen C-tyyppi ilmenee vasta myöhemmällä lapsuus- / nuoruusiällä. C-tyyppiin ei yleensä liity kehitysvammaisuutta, mutta siihen kuuluu joitakin oireita sekä A- että B-tyypeistä.
Cockaynen oireyhtymästä kärsivät ovat monesti kuuroja. Varhainen dementia ja verenpainetauti on mahdollinen. Potilaat ovat yliherkkiä valolle, ja 10–15 tunnin altistus UV-säteilylle saattaa vaurioittaa heidän elimistöään merkittävästi. Oireisto aiheuttaa ennenaikaisen vanhenemisen, ja progeerikkojen tavoin useimmat Cockayne-potilaat eivät elä aikuisiälle. Keskimääräinen elinikä on 12 vuotta, ja tyypillinen kuolinsyy on mm. keuhkokuume.
Oireisto nimettiin Edward Alfred Cockaynen mukaan.
Chásia (Tríkala)

| Chásia Χάσια |
| --- | --- |
 Kunnallisyksikön sijainti
 Chásia
 Koordinaatit: 39°51′N, 21°40′E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Tríkala
Kunta:  Metéora
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  260208
Väkiluku (2011):  2 861
Aikavyöhyke:  UTC+2
 – Kesäaika:  UTC+3
Rekisterikilpi:  TK
Infobox OKVirheellinen NIMI-arvo: 
Chásia (kreik. Χάσια; virallisesti Δημοτική Ενότητα Χασίων, Dimotikí Enótita Chasíon) on yksi Metéoran kunnan kunnallisyksiköistä ja entinen itsenäinen Kreikan kunta. Se sijaitsee Tríkalan alueyksikössä Thessalian alueella. Kunnallisyksikön väkiluku on 2 861 (vuonna 2011).
Chásian kunnallisyksikkö käsittää Metéoran kunnan pohjoisosan. Se on saanut nimensä seudun Chásia-vuoresta. Kunnallisyksikön suurin asutus on Asprokklisián kylä. Chásia oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Metéoran kuntaan (tuolloin Kalampákan kunta) yhdessä Aspropótamoksen, Kastanián, Kleinón, Malakásin, Tymfaían ja Vasilikín kanssa, jolloin se muuttui uuden kunnan kunnallisyksiköksi.
Thessalian Chásian kunnallisyksikköä ei tule sekoittaa Chásian kunnallisyksikköön Länsi-Makedonian alueella.
Kunnallisyksikön osat

Chásian kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Achladéa | Achladéa | 88 |
| Achladéa | Theotókos | 94 |
| Agiófyllo | Agiófyllo | 507 |
| Agnantiá | Agnantiá | 281 |
| Agnantiá | Stagiádes | 61 |
| Asprokklisiá | Asprokklisiá | 519 |
| Asprokklisiá | Kerasoúla | 30 |
| Asprokklisiá | Psíloma | 63 |
| Gávros | Ágios Dimítrios | 102 |
| Gávros | Gávros | 201 |
| Kakoplévri | Kakoplévri | 135 |
| Kakoplévri | Xirókampos | 173 |
| Oxýneia | Mýkani | 16 |
| Oxýneia | Oxýneia | 431 |
| Skepári | Skepári | 160 |
Yhteensä: 2 861
Chhatrapati Shivaji Terminus

| Chhatrapati Shivaji Terminus |
| --- | --- |

Maailmanperintökohde
Sijainti:  Mumbai, Intia  18°56′N, 72°50′E
Tyyppi:  kulttuuri
Kriteerit:  II, IV
Tunnusnumero:  945
Valintahistoria
Valintavuosi:  2004
 Mumbai
Chhatrapati Shivaji Terminus (CST, aiemmin Victoria Terminus, VT) on historiallinen rautatieasema Mumbaissa, Intiassa. Se on yksi Intian vilkkaimmista rautatieasemista. Se on ollut listattuna kulttuurillisena kohteena Unescon maailmanperintöluettelossa vuodesta 2004 lähtien. Asema nimettiin alun perin Yhdistyneen kuningaskunnan kuningattaren ja Intian keisarinnan Viktorian mukaan. Nykyistä nimeään se on kantanut vuodesta 1996 lähtien.